
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουδών του 
Τμήματος Πολιτικών Μηχανικών της Πολυτεχνικής 


Σχολής του Πανεπιστημίου Πατρών . 1 

Έγκριση Προγράμματος Μεταπτυχιακών Σπουδών του 
Τμήματος Νομικής της Σχολής Νομικών και Οικονο¬ 
μικών επιστημών του Α.Π.Θ. 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/816 (1) 


Έγκριση Προγράμματος Μεταπτυχιακών Σπουδών του 
Τμήματος Πολιτικών Μηχανικών της Πολυτεχνικής 
Σχολής του Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης» (Α' 159) και 

β. Του άρθρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Εγκρίνουμε την λειτουργία του Προγράμματος Μετα¬ 
πτυχιακών Σπουδών του Τμήματος Πολιτικών Μηχανικών 
του Πανεπιστημίου Πατρών το οποίο κατάρτισε η Γενική 
Συνέλευση Ειδικής Σύνθεσης του παραπάνω τμήματος 
στη συνεδρίαση 4/29.4.93 και ενέκρινε η Σύγκλητος του 
Πανεπιστημίου Πατρών στη συνεδρίαση της 183/7.5.93 
και το οποίο έχει ως εξής: 

Άρθρο 1 

Γ ενικές Διατάξεις. 

Το Τμήμα Πολιτικών Μηχανικών του Πανεπιστημίου Πα¬ 
τρών οργανώνει και λειτουργεί από το ακαδημαϊκό έτος 
1993 - 1994 Πρόγραμμα Μεταπτυχιακών Σπουδών 
(Π.Μ.Σ.) σύμφωνα με τις διατάξεις της απόφασης αυτής 


και τις διατάξεις των άρθρων 10 έως και 12 του Ν. 2083/ 
1992. 

Άρθρο 2 

Αντικείμενο - Σκοπός. 

Γ ενικό αντικείμενο του Προγράμματος Μεταπτυχιακών 
Σπουδών είναι η Επιστήμη του Πολιτικού Μηχανικού. Σκο¬ 
πός του Π.Μ.Σ. είναι να δημιουργήσει επιστήμονες που να 
έχουν εμβαθύνει σε συγκεκριμένο πεδίο της Επιστήμης 
του Πολιτικού Μηχανικού και να έχουν την υποδομή για 
προσφορά εξειδικευμένου έργου καιγια ανεξάρτητη και 
πρωτότυπη επιστημονική έρευνα. Υλοποίηση του σκοπού 
αυτού θα έχει σαν αποτέλεσμα (α) την αντιμετώπιση των 
αναγκών της Ελλάδας σε προσωπικό εξειδικευμένο σε 
πεδία της Επιστήμης του Πολιτικού Μηχανικού, (β) ανά¬ 
πτυξη της υποδομής της χώρας και (γ) βελτίωση της αντα¬ 
γωνιστικότητας του Ελληνικού επιστημονικού δυναμικού 
στα πλαίσια της Ευρωπαϊκής Κοινότητας και εν γένει του 
Ευρωπαϊκού χώρου. 

Άρθρο 3 

Μεταπτυχιακοί τίτλοι. 

Το Π.Μ.Σ. οδηγεί στην απονομή Διδακτορικού Διπλώ¬ 
ματος στην Επιστήμη του Πολιτικού Μηχανικού. 

Άρθρο 4 

Κατηγορίες Πτυχιούχων. 

Στο Π.Μ.Σ. γίνονται δεκτοί διπλωματούχοι ή πτυχιούχοι 
Τμημάτων Πολιτικών Μηχανικών Α.Ε.Ι. της ημεδαπής ή 
ομοταγών ιδρυμάτων της αλλοδαπής. 

Άρθρο 5 
Χρονική Διάρκεια. 

Η διάρκεια του Π.Μ.Σ. για απονομή του Διδακτορικού 
Διπλώματος είναι τουλάχιστον έξι διδακτικά εξάμηνα. 

Άρθρο 6 

Πρόγραμμα Μαθημάτων. 

Οι υποχρεώσεις των μεταπτυχιακών φοιτητών περιλαμ¬ 
βάνουν την παρακολούθηση μεταπτυχιακών μαθημάτων, 
την εκτέλεση ερευνητικού έργου και τη συμμετοχή στις 
γενικές δραστηριότητες του Π.Μ.Σ. (π.χ. σεμινάρια, ειδι¬ 
κές διαλέξεις). Η ερευνητική απασχόληση των μεταπτυ- 

χιακών φοιτητών οδηγεί στη συγγραφή Διδακτορικής Δια¬ 
τριβής. 

Οι μεταπτυχιακοί φοιτητές μπορεί να προσλαμβάνονται 
από το Πανεπιστήμιο Πατρών με ωριαία αντιμισθία για να 
επικουρούν τα μέλη Δ.Ε.Π. στην άσκηση των φοιτητών, τη 
διεξαγωγή φροντιστηρίων, εργαστηριακών ασκήσεων, 
εποπτεία εξετάσεων και διόρθωση ασκήσεων. Η σχετική 
δαπάνη βαρύνει τον προϋπολογισμό του Πανεπιστημίου 
Πατρών. Στους μεταπτυχιακούς φοιτητές χορηγούνται 
υποτροφίες σύμφωνα με τα προβλεπόμενα στο άρθρο 23 
του Ν. 2083/92 και αμοιβές παροχής έργου σε ερευνη¬ 
τικά προγράμματα μέσω της Επιτροπής Ερευνών του Πα¬ 
νεπιστημίου Πατρών. 

Οι μεταπτυχιακοί φοιτητές υποχρεοϋνται να παρακο¬ 
λουθήσουν και να εξετασθούν επιτυχώς σε οκτώ τουλάχι¬ 
στον εξαμηνιαία μεπτυχιακά μαθήματα. Οι φοιτητές που 
είναι κάτοχοι Μεταπτυχιακού Διπλώματος Ειδίκευσης ή 
αντίστοιχου πτυχίου ιδρύματος της αλλοδαπής μπορεί να 
απαλάσσονται από μέρος ή από το σύνολο της ανωτέρω 
υποχρέωσης μεταπτυχιακών μαθημάτων μετά από εισή¬ 
γηση της επιτροπής μελών Δ.Ε.Π. για επιλογή των εισα¬ 
κτέων στο Π.Μ.Σ. και απόφαση της Γ.Σ.Ε.Σ. Μετά την επι¬ 
τυχή ολοκλήρωση της υποχρέωσης μεταπτυχιακών μαθη¬ 
μάτων χορηγείται στους μεταπτυχικούς φοιτητές σχετικό 
πιστοποιητικό. 

Μετά την ολοκλήρωση της ανωτέρω υποχρέωσης μετα¬ 
πτυχιακών μαθημάτων, οι φοιτητές του Π.Μ.Σ. υποβάλλο¬ 
νται σε ειδική γραπτή και προφορική εξέταση από τριμελή 
επιτροπή μελών Δ.Ε.Π. που ορίζονται από τη Γ.Σ.Ε.Σ. Η 
τριμελής επιτροπή εισηγείται στη Γ.Σ.Ε.Σ. το χαρακτηρι¬ 
σμό του μεταπτυχιακού φοπίητή ως υποψήφιου διδάκτορα 
λαμβάνοντας υπόψη την επίδοση φοιτητή στα μεταπτυ¬ 
χιακά μαθήματα, στην ειδική εξέταση και στη διεξαγωγή 
έρευνας. Φοιτητής που δεν χαρακτηρίζεται υποψήφιος 
διδάκτορας υποχρεούται να αποχωρήσει οριστικά από το 
Π.Μ.Σ. 

Τα μεταπτυχιακά μαθήματα έχουν διάρκεια τουλάχιστον 
δεκατριών διδακτικών εβδομάδων. Κάθε μάθημα αντι¬ 
στοιχεί σε τρεις διδακτικές μονάδες (βλέπε άρθρο 24, Ν. 
1268/82) που περιλαμβάνουν διδασκαλία και, κατά περί¬ 
πτωση, εργαστηριακή άσκηση και εργασίες πεδίου. Οι τί¬ 
τλοι των μαθημάτων του Π Μ.Σ. παρατίθενται παρακάτω 
ταξινομημένοι σε πεδία της Επιστήμης του Πολιτικού Μη¬ 
χανικού. Το πρόγραμμα μαθημάτων κάθε φοιτητή καθορί¬ 
ζεται από τη συντονιστική επιτροπή του Π.Μ.Σ. μετά από 
πρόταση που υποβάλλει ο φοιτητής σε συνεργασία με το 
επιβλέπον μέλος Δ.Ε.Π. και περιλαμβάνει τουλάχιστον πέ¬ 
ντε μαθήματα από τον κατάλογο του σχετικού πεδίου 
εξειδίκευσης. 

Επιστήμη και Τεχνολογία Κατασκευών 
Σύγχρονα Δομικά Υλικά και Εφαρμογές. 

Ειδικές Κατασκευές Οπλισμένου και Προεντεταμένου 
Σκυροδέματος. 

θεωρία Πλακών και Κελυφών. 

Μέθοδος Συνοριακών Στοιχείων, 
θεωρία Ελαστικότητας. 

Μη Γραμμική Προσομοίωση Κατασκευών Οπλισμένου 
Σκυροδέματος. 

Ειδικά θέματα Δυναμικής και Ταλαντώσεων. 

Ειδικά θέματα Αντισεισμικών Κατασκευών. 
Ανασχεδιασμός Κατασκευών. 

Πλαστική Μελέτη Σιδηρών Κατασκευών, 
θραυστομηχανική. 


Εύκαμπτες Κατασκευές. 

Υδραυλική Μηχανική 
Υδρομηχανική. 

Παράκτια Υδροδυναμική. 

Περιβαλλοντική Υδραυλική. 

Υδρολογία Υπογείων Υδάτων. 

Εκμετάλλευση Υδατικών Πόρων. 

Υπολογιστικές Μέθοδοι στην Υδραυλική Μηχανική. 
Στοχαστική Υδρολογία. 

Μη Μόνιμες Ροές. 

Υδραυλικές Κατασκευές. 

Παράκτια έργα. 

Αρδευτικά και Στραγγιστικά Έργα. 

Μαθηματικά για Μηχανικούς. 

Γεωτεχνική Μηχανική 
Γεωτεχνική Μηχανική, 
θεμελειώσεις και Αντιστηρίξεις. 

Εισαγωγή στη Βραχομηχανική. 

Βραχομηχανική. 

Γ εωτεχνική Σεισμική Μηχανική. 

Δυναμική του Εδάφους. 

Γεωτεχνική Έρευνα και Μετρήσεις. 

Γ εωσυνθετικά. 

Γεωτεχνική Περιβαλλοντική Μηχανική. 

Αριθμητικές Μέθοδοι στη Γεωτεχνική Μηχανική. 
Βελτιώσεις και Ενισχύσεις Εδαφών. 

Ροές σε Πορώδη Μέσα. 

Τεχνολογία του Περιβάλλοντος 
Μεθοδολογία Ποιοτικού Χαρακτηρισμού Νερού και Λυμά¬ 
των. 

Εφαρμοσμένη Μικροβιολογία Περιβάλλοντος. 
Περιβαλλοντικές Επιπτώσεις Τεχνικών Έργων. 

Μηχανική της Δημόσιας Υγιεινής. 

Διεργασίες επεξεργασίας Νερού και Λυμάτων. 
Επεξεργασία Βιομηχανικών Αποβλήτων. 

Εργαστηριακά θέματα Τεχνολογίας του Περιβάλλοντος. 
Έλεγχος Ατμοσφαιρικής Ρύπανσης. 

Διαχείρηση Στερεών και Επικινδύνων Αποβλήτων. 
Σχεδιασμός Εγκαταστάσεων Καθαρισμού Νερού. 
Σχεδιασμός Εγκαταστάσεων Επεξεργασίας Λυμάτων. 
Έργα Διάθεσης Αποβλήτων. 

Συγκοινωνίες και Σχεδιασμός του Χώρου 
θεωρία Κυκλοφοριακής Ροής. 

Συστήματα Μαζικών Μεταφορών. 

Περιφερειακή Ανάπτυξη και Μεταφορές. 

Πολεοδομική Δομή και Σχεδιασμός. . 

Γεωγραφικά Συστήματα Πληροφοριών. 

Υπολογισμός και Κατασκευή Ειδικών Οδοστρωμάτων. 
Ειδικά θέματα Γεωδαισίας. 

Ειδικά Κεφάλαια Οδοποιίας. 

Αεροδρόμια. 

Σιδηροδρομική. 

Οικονομικά Στοιχεία Τεχνικών Έργων. 

Προγραμματισμός και Διαχείριση Τεχνικών Έργων. 

Άρθρο 7 

Αριθμός Εισακτέων. 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε 20 κατ’ έτος. 

Άρθρο 8 

Προσωπικό. 

Το Τμήμα Πολιτικών Μηχανικών διαθέτει σήμερα 25 
μέλη Δ.Ε.Π. Οι ανάγκες του Τμήματος σε διδακτικό πρό¬ 
σωπο αντιμετωπίζονται από το υπάρχον Δ.Ε.Π. 

Άρθρο 9 

Υλικοτεχνική Υποδομή. 

Η υπάρχουσα υλικοτεχνική υποδομή κρίνεται κατ' αρ¬ 
χήν επαρκής. Απαραίτητες βελτιώσεις, προσθήκες και 
τροποποιήσεις προβλέπεται να γίνουν σταδιακά και ανά¬ 
λογα με την προσέλευση μεταπτυχιακών φοιτητών και τις 
διαθέσιμες πιστώσεις. Τα κατωτέρω εργαστήρια και ο 
υπάρχων εξοπλισμός χρησιμοποιείται για τις ανάγκες του 
Π.Μ.Σ. 

Εργαστήριο Κατασκευών 

Εργαστήριο Γεωδαισίας και Γεωδαιτικών Εφαρμογών 

Εργαστήριο Υδραυλικής Μηχανικής 

Εργαστήριο Γεωτεχνικής Μηχανικής 

Εργαστήριο Συγκοινωνιακών Έργων 

Εργαστήριο Τεχνολογίας Περιβάλλοντος 

Εργαστήριο Αρχιτεκτονικής Τεχνολογίας και Σχεδια- 
σμού του Χώρου 

Σπουδαστήριο Τεχνικής Μεταφορών και Κυκλοφορίας 

Υπολογιστικό Κέντρο Τμήματος. 

Άρθρο 10 

Διάρκεια Λειτουργίας. 

Το Π.Μ.Σ. λειτουργεί για μια δεκαετία. 

Άρθρο 11 

Κόστος Λειτουργίας. 

Η υπάρχουσα υλικοτεχνική υποδομή κρίνεται κατ’ αρ¬ 
χήν επαρκής και δεν απαιτείται η διάθεση πιστώσεων για 
βελτιώσεις, προσθήκες και τροποποιήσεις στη φάση 
αυτή. 

Είναι δυνατή η έναρξη του Π.Μ.Σ. από τον Σεπτέμβριο 
1993 χωρίς άμεση οικονομική επιβάρυνση. 

Άρθρο 12 

Μεταβατικές διατάξεις. 

Μέχρι να εκδοθεί ο Κανονισμός Μεταπτυχιακών Σπου¬ 
δών τα θέματα που αφορούν τις μεταπτυχιακές σπουδές 
θα ρυθμίζονται από την Γ.Σ.Ε.Σ. σύμφωνα με τα προβλε- 
πόμενα ατο άρθρο 14 και στο άρθρο 13 του Ν. 2083/92. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ, σύνθεσης, ύστερα από 
εισήγηση της Γ ενικής Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


Αριθ. Β1/809 (2) 

Έγκριση Προγράμματος Μεταπτυχιακών Σπουδών του 
Τμήματος Νομικής της Σχολής Νομικών και Οικονομι¬ 
κών επιστημών του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης» (Α' 159), και 
β. Του άρθρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Εγκρίνουμε την λειτουργία του Προγράμματος Μετα¬ 
πτυχιακών Σπουδών του Τμήματος Νομικής της Σχολής 
Νομικών και Οικονομικών επιστημών του Αριστοτελείου 
Πανεπιστημίου Θεσσαλονίκης, το οποίο κατάρτισε η Γε¬ 
νική Συνέλευση Ειδικής Σύνθεσης του παραπάνω τμήμα¬ 
τος στη συνεδρίαση της αριθ. 129/23.3.93 και ενέκρινε η 
Σύγκλητος Ειδικής Σύνθεσης στη συνεδρίαση της αριθ. 2/ 
17.6.93 και το οποίο έχει ως εξής: 

Άρθρο 1 

Δομή του Προγράμματος Μεταπτυχιακών Σπουδών. 

1. Το Πρόγραμμα Μεταπτυχιακών Σπουδών του Τμήμα¬ 
τος Νομικής της Σχολής Ν.Ο.Ε. του Α.Π.Θ. περιλαμβάνει 
δύο επίπεδα σπουδών, στα οποία αντιστοιχούν: 

α) Το μεταπτυχιακό Δίπλωμα, Ειδίκευσης και 
β) Το Διδακτορικό Δίπλωμα..- 

2. Το πρώτο επίπεδο που οδηγεί στη λήψη του Μετα¬ 
πτυχιακού Διπλώματος Ειδίκευσης περιλαμβάνει ένα κύ¬ 
κλο συστηματικών εξειδικευμένων σπουδών (αρ. 11 παρ. 

1 α Ν. 2083) σε τέσσερα ακαδημαϊκά εξάμηνα υποχρεωτι¬ 
κής φοίτησης, παράλληλη ερευνητική εργασία και συγ¬ 
γραφή μεταπτυχιακής εργασίας στο τελευταίο /δ') εξά¬ 
μηνο των σπουδών. 

3. Το δεύτερο επίπεδο που οδηγεί στη λήψη του Διδα¬ 
κτορικού Διπλώματος περιλαμβάνει ένα ακόμη κύκλο συ¬ 
στηματικών και σχετικών με το αντικείμενο της διδακτορι¬ 
κής διατριβής σπουδών σε δύο εξάμηνα, με παράλληλη 
ερευνητική εργασία για τη συγγραφή πρωτότυπης διατρι¬ 
βής και τη δημόσια υποστήριξη της διατριβής με (αρ. 12 
παρ. 5 Ν. 2083) εξέταση του υποψήφιου διδάκτορα από 
επταμελή εξεταστική επιτροπή. 

4. Το Πρόγραμμα Μεταπτυχιακών Σπουδών του δεύτε¬ 
ρου επιπέδου που απονέμει Διδακτορικό Δίπλωμα που 
οδηγεί στη λήψη του μεταπτυχιακού Προγράμματος που 
οδηγεί στη λήψη του μεταπτυχιακού Διπλώματος Ειδίκευ¬ 
σης. 

5. Για να επιτύχουν το σκοπό της πληρέστερης εξειδί- 
κευσης, τα Προγράμματα Μεταπτυχιακών Σπουδών του 
Τμήματος Νομικής και στα δύο επίπεδα υποδιαιρούνται 
στους ακόλουθους έξι επιμέρους επιστημονικούς κλά¬ 
δους που αντιστοιχούν στου Τομείς του Τμήματος: α) 
Αστικού, Αστικού Δικονομικού και Εργατικού δικαίου, β) 
Δημοσίου Δικαίου και Πολιτικών Επιστημών, γ) Διεθνών 
Σπουδών, δ) Εμπορικού και Οικονομικού Δικαίου, ε) Ιστο¬ 
ρίας, Φιλοσοφίας και Κοινωνιολογίας του Δικαίου και στ) 
Ποινικών και Εγκληματολογιών Επιστημών. 

6. Στο Πρόγραμμα Μεταπτυχιακών Σπουδών του δεύτε- 

ρου επιπέδου είναι δυνατή η παρακουλούθηση από τον 
υποψήφιο διδάκτορα των μαθημάτων ενός ή δύο εξαμή¬ 
νων άλλου κλάδου, εφόσον είναι σχετικά με το αντικεί¬ 
μενο της διατριβής του. 

Αρθρο 2 

Προϋποθέσεις - προσόντα εγγραφής 
στο Πρόγραμμα Μεταπτυχιακών Σπουδών. 

1. Στους κλάδους του Προγράμματος Μεταπτυχιακών 
Σπουδών πρώτου επιπέδου του Τμήματος Νομικής εγγρά- 
φονται πτυχιούχοι Νομικής ημεδαπού ή αναγνωρισμένου 
ισότιμου αλλοδαπού Πανεπιστημίου. 

Ειδικώς στους Κλάδους Δημοσίου Δικαίου και Πολιτικών 
Επιστημών, Διεθνών Σπουδών και Ιστορίας, Φιλοσοφίας 
και Κοινωνιολογίας του Δικαίου είνα δυνατή η εγγραφή και 
πτυχιούχων: α) της ειδίκευσης Δημοσίου Δικαίου και Πολι¬ 
τικών Επιστημών του Τμήματος Νομικής του Πανεπιστη¬ 
μίου Θεσσαλονίκης, β) του Τμήματος Πολιτικής Επιστή¬ 
μης και Δημόσιας Διοίκησης του Πανεπιστημίου Αθηνών, 
γ) των Τμημάτων Πολιτικής Επιστήμης και Διεθνών Σπου¬ 
δών, Δημόσιας Διοίκησης και Κοινωνιολογίας του Πα- 
ντείου Πανεπιστημίου Κοινωνικών και Πολιτικών Επιστη¬ 
μών, δ) των Τμημάτων όμοιας με τα παραπάνω επιστημο¬ 
νικής κατεύθυνσης που θα λειτουργήσουν στο μέλλον σε 
Ελληνικά Πανεπιστήμια και ε) των περιπτώσεων α - γ Πα- 
νεπιστμίων του Εξωτερικού εφόσον αναγνωρισθεί επί¬ 
σημα το πτυχίο τους ως ισότιμο με τα αντίστοιχα της ημε¬ 
δαπής. 

2. Για να γίνει κανείς δεκτός στο Πρόγραμμα Μεταπτυ¬ 
χιακών Σπουδών πρώτου επιπέδου στους κλάδους του 
Τμήματος Νομικής θα πρέπει νά έχει επιτύχει σε γραπτές 
εισαγωγικές εξετάσεις σε δύο βασικά μαθήματα του κλά¬ 
δου, οριζόμενα με απόφαση της Γ ενικής Συνέλευσης Ειδι¬ 
κής Σύνθεσης του Τμήματος μετά από γνώμη των αντι¬ 
στοίχων Τομέων, που θα λαμβάνεται εντός του μηνός 
Μαΐου κάθε έτους, η οποία θα δημοσιοποιείται. Επίσης θα 
πρέπει να επιτύχει και σέ γραπτή εξέταση σε μια από τις 
γλώσσες αγγλική, γαλλική, γερμανική και ιταλική, σε νο¬ 
μικό κείμενο γενικού περιεχομένου. Από τα δύο μαθήματα 
το ένα ορίζεται ως υποχρεωτικό για όλους τους εξεταζό¬ 
μενους στο κλάδο, ενώ το άλλο επιλέγεται από τον εξετα¬ 
ζόμενο μεταξύ περισσοτέρων μαθημάτων του οικείου 
κλάδου, που έχουν ορισθεί σύμφωνα με τα παραπάνω. 

3. Οι εξετάσεις στους κλάδους του Προγράμματος Με¬ 
ταπτυχιακών Σπουδών πρώτου επιπέδου του Τμήματος 
Νομικής γίνονται μέσα στο πρώτο δεκαπενθήμερο του 
Οκτωβρίου και τα γραπτά των υποψηφίων βαθμολογού¬ 
νται από δύο καθηγητές του Τμήματος των τριών πρώτων 
βαθμίδων που διδάσκουν το εξεταζόμενο μάθημα και ορί¬ 
ζονται, μαζί με έναν αναπληρωματικό εξεταστή της ίδιας 
ειδικότητας που είναι μέλος Δ.Ε.Π. του Τμήματος, από τη 
Γενική Συνέλευση Ειδικής Σύνθεσης. Στη ξένη γλώσσα 
εξεταστές είναι ένα μέλος Δ.Ε.Π. του Τμήματος και ένας 
δάσκαλος της αντίστοιχης ξένης γλώσσας στο Τμήμα, οι 
οποίοι ορίζονται κάθε χρόνο σύμφωνα με τα παραπάνω. Οι 
δύο εξεταστές βαθμολογούν ισότιμα. 

4. Η αίτηση για την εγγραφή σε ένα μόνο κλλάδο του 
Προγράμματος Μεταπτυχιακών Σπουδών του Τμήματος 
κατατίθεται στη γραμματεία του Τμήματος ως την τριακο- 
στή (30ή) Σεπτεμβρίου. Στην αίτηση αναφέρεται και η 
ξένη γλώσσα στην οποία επιθυμεί να εξετασθεί ο υποψή¬ 
φιος. 


Οι υποψήφιοι που είχαν επιλέξει και εξετασθεί επιτυ- 
. χώς στο προαιρετικό μάθημα της ξένης γλώσσας στην 
προβλεπόμενη από το πρόγραμμα των προπτυχιακών 
τους σπουδών πλήρη έκταση απαλλάσσονται από τις εξε¬ 
τάσεις στο μάθημα αυτό για την εισαγωγή τους στο πρώτο 
επίπεδο του Προγράμματος Μεταπτυχιακών Σπουδών. 

5.0 αριθμός των εισακτέων στο Π.Μ.Σ. του πρώτου επι¬ 
πέδου δεν μπορεί να υπερβαίνει το 15% του αριθμού των 
εισακτέων προπτυχιακών φοιτητών του Τ μήματος. Ο ακρι¬ 
βής αριθμός των εισακτέων ανακοινώνεται κατ’ έτος το 
μήνα Μάϊο και κατανέμεται ισομερώς στους έξι κλάδους 
του Π.Μ.Σ. 

6. Χωρίς εισαγωγικές εξετάσεις και μέχρι πέντε επι¬ 
πλέον του ανωτάτου για κάθε κλάδο Προγράμματος Με¬ 
ταπτυχιακών Σπουδών πρώτου επιπέδου προβλεπόμε- 
νου ορίου, σύμφωνα με προηγούμενη παράγραφο, μπο¬ 
ρούν να γίνουν δεκτοί προς εγγραφή, δικαστές και εισαγ¬ 
γελείς από το βαθμό του πρωτοδίκη ή του αντιεισαγγελέα 
πρωτοδικών και άνω. Αν ο αριθμός των προσερχομένων 
για εγγραφή δικαστικών λειτουργών υπερβαίνει το παρα¬ 
πάνω ανώτατο όριο των πέντε εγγραφομένων κατά κλάδο, 
εγγράφονται οι πρώτοι πέντε με βάση την αξιολόγηση που 
προβλέπεται στην επόμενη παράγραφο, εκτός του α' 
στοιχείου. 

7. Κριτήρια επιλογής για την εγραφή σε κάθε κλάδο 
Προγράμματος Μεταπτυχιακών Σπουδών πρώτου επιπέ¬ 
δου, που οδηγεί στη λήψη Μεταπτυχιακού Διπλώματος Ει¬ 
δίκευσης, με αντίστοιχα ποσοστά αξιολόγησης είναι τα 
ακόλουθα: 

α) Η επιτυχής σύμφωνα με τα οριζόμενα στις παραγρά¬ 
φους 2 και 3 του παρόντος άρθρου συμμετοχή στις εισα¬ 
γωγικές εξετάσεις, με ποσοστό αξιολόγησης στο συνο¬ 
λικό βαθμό αξιολόγησης 50%, από το οποίο το 20% αντι¬ 
στοιχεί σε καθένα από τα δύο μαθήματα που εξετάσθηκαν 
και 10% στην ξένη γλώσσα, θεωρείται ότι.πέτυχε στις ει¬ 
σαγωγικές εξετάσεις του Προγράμματος Μεταπτυχιακών 
Σπουδών ο υποψήφιος όταν το άθροισμα των βαθμών των 
δυο εξεταστών σε καθένα από τα δύο μαθήματα του κλά¬ 
δου και στην ξένη γλώσσα όπου εξετάσθηκε είναι τουλάχι¬ 
στον δώδεκα (12) στη βαθμολογική κλίμακα ένα ως δέκα 
(1 - 10 ). ' 

β) Ο Βαθμός πτυχίου, με ποσοστό αξιολόγησης 20%. 

γ) Ο μέσος όρος των βαθμών του υποψηφίου κατά τη 
διάρκεια των προπτυχιακών σπουδών του στα μαθήματα 
(κύρια και επιλεγόμενα) του κλάδου που επιθυμεί να ακο¬ 
λουθήσει, με ποσοστό αξιολόγησης 30%. 

8. Η επιλογή των εισακτέων στο Πρόγραμμα Μεταπτυ¬ 
χιακών Σπουδών γίνεται για κάθε κλάδο του Προγράμμα¬ 
τος από επιτροπή στην οποία μετέχουν όλοι οι τακτικοί 
εξεταστές των μαθημάτων του κλάδου υπό την προεδρία 
του Διευθυντή του οικείου για κάθε κλάδο Τομέα. Ο πίνα¬ 
κας επιτυχόντων επικυρώνεται από τη Γ.Σ.Ε.Σ. του Τμή¬ 
ματος. 

9. Αν ο αριθμός των επιτυχόντων σε κάθε κλάδο Προ¬ 
γράμματος Μεταπτυχιακών Σπουδών στις παραπάνω ει¬ 
σαγωγικές εξετάσεις είναι μικρότερος από το προβλεπό- 
μενο για κάθε κλάδο ανώτατο όριο εισαγομένων στην πα¬ 
ράγραφο 5 του άρθρου τούτου, εγγράφονται όλοι οι επιτυ- 
χόντες στις εξετάσεις υποψήφιοι. 

10. Στους κλάδους Προγράμματος Μεταπτυχιακών 
Σπουδών δεύτερου επιπέδου που απονέμει Διδακτορικό 
Δίπλωμα εγγράφονται οι πτυχιούχοι αντίστοιχου Μεταπτυ¬ 
χιακού Διπλώματος Ειδίκευσης, του Τμήματος Νομικής 

του Αριστοτελείου Πανεπιστημίου Θεσσαλονίκης, που 
επιθυμούν να συνεχίσουν για απόκτηση Διδακτορικού Δι¬ 
πλώματος (αρ. 12 παρ. 4 εδ. τελευταίο Ν. 2083/1992), 
είτε άλλου αναγνωρισμένου ισότιμου ημεδαπού ή αλλοδα¬ 
πού πανεπιστημίου, με αίτησή τους. 

11. Η αίτηση για την εγγραφή σε ένα μόνο κλάδο Προ¬ 
γράμματος Μεταπτυχιακών Σπουδών που οδηγεί στη 
λήψη Διδακτορικού Διπλώματος κατατίθεται στη γραμμα¬ 
τεία του Τμήματος ως τη δεκάτη πέμπτη (15η) Οκτω¬ 
βρίου. 

12. Για κάθε μεταπτυχιακό φοιτητή - υποψήφιο διδά¬ 
κτορα που συνεχίζει ή εγγράφεται στο δεύτερο επίπεδο 
Προγράμματος Μεταπτυχιακών Σπουδών για τη λήψη Δι¬ 
δακτορικού Διπλώματος ορίζεται από τη Γενική Συνέ¬ 
λευση Ειδικής Σύνθεσης του Τμήματος, εντόςτου μηνός 
Οκτωβρίου και ύστερα από εισήγηση της Συντονιστικής 
Επιτροπής, τριμελής συμβουλευτική επιτροπή, η οποία εί¬ 
ναι αρμόδια για την καθοδήγηση και επίβλεψη του υποψη¬ 
φίου. Η συμβουλευτική επιτροπή απαρτίζεται από τον επι- 
βλέποντα που είναι μέλος Δ.Ε.Π. του οικείου τμήματος και 
ανήκει στη βαθμίδα του καθηγητή ή του αναπληρωτή κα¬ 
θηγητή ή του επίκουρου καθηγητή και δύο άλλα μέλη 
Δ.Ε.Π. του Τμήματος από τα οποία το ένα μπορεί να είναι 
λέκτορας, εφόσον είνα μόνιμος ή έχει τουλάχιστον τριετή 
θητεία. 

Άρθρο 3 
Χρόνος σπουδών. 

1. Ο χρόνος της μεταπτυχιακής εκπαίδευσης είναι διε¬ 
τής (τέσσερα εξάμηνα), σύμφωνα με τα οριζόμενα στην 
παράγραφο 2 του άρθρου 1 του παρόντος, προκειμένου 
για Προγράμματα Μεταπτυχιακών Σπουδών πρώτου επι¬ 
πέδου, που οδηγούν στη λήψη Μεταπτυχιακού Διπλώμα¬ 
τος Ειδίκευσης και επί πλέον μονοετής (δύο ακόμη εξαμή¬ 
νων) προκειμένου για Προγράμματα Μεταπτυχιακών 
Σπουδών δευτέρου επιπέδου, που οδηγούν στη λήψη δι¬ 
δακτορικού διπλώματος, σύμφωνα με τα οριζόμενα στην 
παρ. 3 του ίδιου άρθρου. 

2. Με απόφαση της Γ ενικής Συνέλευσης είναι δυνατόν 
να αναγνωρίζεται με βάση τα υποβαλλόμενα σ’ αυτήν αντι¬ 
κειμενικά στοιχεία χρόνος μεταπτυχιακών σπουδών σε 
ισότιμη πανεπιστημονική μονάδα της ημεδαπής ή αλλοδα¬ 
πής στο ίδιο επιστημονικό αντικείμενο και συντέμνεται 
ανάλογα ο χρόνος της προηγούμενης παραγράφου του 
άρθρου τούτου. 

3. Οι φοιτητές του πρώτου επιπέδου Προγράμματος 
Μεταπτυχιακών Σπουδών πρέπει να περατώσουν τις 
σπουδές τους συμπεριλαμβανόμενης της συγγραφής δι¬ 
πλωματικής εργασίας για την απόκτηση Μεταπτυχιακού 
Διπλώματος ειδίκευσης ως την 31 Δεκεμβρίου του επόμε¬ 
νου από τη λήξη του δεύτερου έτους σπουδών χρόνου. 
Επανάληψη του πρώτου έτους σπουδών επιτρέπεται μόνο 
για μία φορά. Πέρα από τα χρονικά αυτά όρια ο φοιτητής 
διαγράφεται από το Πρόγραμμα Μεταπτυχιακών Σπου¬ 
δών. 

4. Οι φοιτητές του δεύτερου επιπέδου Προγράμματος 
Μεταπτυχιακών Σπουδών πρέπει να περατώσουν τη συγ¬ 
γραφή της διδακτορικής διατριβής μέσα σε τρία χρόνια 
από τη ληξη του έτους σπουδών του δεύτερου επιπέδου 
με αφετηρία την 31 Δεκεμβρίου του έτους τούτου. Παρά¬ 
ταση του χρόνου επιτρέπεται για ειδικούς λόγους με αιτιο¬ 
λογημένη απόφαση της γενικής Συνέλευσης Ειδικής Σύν¬ 


θεσης του Τμήματος ύστερα από εισήγηση του τριμελούς 
συμβουλευτικής επιτροπής του υποψήφιου διδάκτορα και 
πρόταση της Συντονιστικής πιτροπής. Αν ο χρόνος δεν πα- 
ραταθεί, το θέματης διατριβής μπορεί να αφαιρεθεί από 
τον υποψήφιο διδάκτορα. 

5. Τα μαθήματα Προγραμμάτων Μεταπτυχιακών Σπου¬ 
δών αρχίζουν από την 1 η Νοεμβρίου και τελειώνουν την 
31 η Μαΐου του επόμενου έτους. Το πρώτο εξάμηνο τελει¬ 
ώνει την 15η Φεβρουάριου, οπότεαρχίζει το δεύτερο εξά¬ 
μηνο. Ο Ιούνιος και ο Σεπτέμβριος είναι μήνες εξετάσεων. 
Κάθε εξαμηνιαίο μάθημα είναι διάρκειας δώδεκα εδβομά- 
δων και διδάσκεται μία ή δύο ώρες την εβδομάδα ανάλογα 
με το ειδικότερο πρόγραμμα μαθημάτων. 

Άρθρο 4 

Πρόγραμμα - Λειτουργία Μεταπτυχιακών Σπουδών 
πρώτου επιπέδου (Μεταπτυχιακό Δίπλωμα Ειδίκευσης). 

1. Οι φοιτητές του Προγράμματος Μεταπτυχιακών 
Σπουδών πρώτου επιπέδου που οδηγεί στη λήψη Μετα¬ 
πτυχιακού Διπλώματος Ειδίκευσης πρέπει να παρακολου¬ 
θήσουν ένα κύριο επιστημονικά αντικείμενο του κλάδου 
που ακολουθούν, σε διετή βάση (τέσσερα εξάμηνα), και 
δύο άλλα μαθήματα κάθε έτος που το καθένα διδάσκεται 
σε δύο εξάμηνα τουλάχιστον, τα οποία επιλέγουν από ευ¬ 
ρύτερη ομάδα μαθημάτων που ορίζονται κατά κλάδους ως 
ακολούθως: 

Α) Κλάδος Αστικού, Αστικού Δικονομικού και Εργατικού 
Δικαίου: 1) Αστικό Δίκαιο, 2) Αστικό Δικονομικό Δίκαιο, 
3) Εργατικό Δίκαιο (διάρκειας τεσσάρων εξαμήνων). 

Β) Κλάδος Δημοσίου Δικαίου και Πολιτικών Επιστημών: 

1) Συνταγματικό Δίκαιο, 2) Διοικητικό Δίκαιο, 3) Δημοσιο¬ 
νομικό Δίκαιο, 4) Πολίτική Επιστήμη (διάρκειας τεσσάρων 
εξαμήνων) 5) Δημόσιο Οικονομικό Δίκαιο, 6) Ευρωπαϊκό 
Κοινοτικό Δίκαιο, 7) Πολιτική Ιστορία, 8) Διοικητική Επι¬ 
στήμη (διάρκειας δύο εξαμήνων). 

Γ) Κλάδος Διεθνών Σπουδών: 1) Δημόσιο Διεθνές Δί¬ 
καιο, 2) Ιδιωτικό Διεθνές Δίκαιο, 3) Δίκαιο Ευρωπαϊκών 
Κοινοτήτων, 4) Διεθνές Οικονομικό Δίκαιο, 5) Συγκριτικό 
Δίκαιο, 6) Δίκαιο Καταστάσεως Αλλοδαπών, 7) Διεθνείς 
Σχέσεις, 8) Διπλωματική Ιστορία (διάρκειας τεσσάρων 
εξαμήνων). 

Δ) Κλάδος Εμπορικού και Οικονομικού Δικαίου: 1) Δί¬ 
καιο Εταιρειών, 2) Δίκαιο Εμπορικών Δικαιοπραξιών, 3) 
Εξυγίανση Επιχειρήσεων, 4) Ναυτικό Δίκαιο, 5) Δίκαιο 
Βιομηχανικής Ιδιοκτησίας και άυλων αγαθών (διάρκειας 
τεσσάρων εξαμήνων). 

Το Δίκαιο Εταιρειών πρέπει υποχρεωτικώς να επιλεγεί 
είτε ως κύριο επιστημονικό αντικείμενο, είτε ως μάθημα 
επιλογής. 

Ε) Κλάδος Ιστορίας, Φιλοσοφίας και Κοινωνιολογίας 
του Δικαίου: 1) Εκκλησιαστικό Δίκαιο. 2) Ιστορία του Ελ¬ 
ληνικού και Ρωμαϊκού Δικαίου, 3) Κοινωνιολογία του Δι¬ 
καίου, 4) Φιλοσοφία και Μεθοδολογία του Δικαίου, 5) 
Ιστορία θεσμών των Ευρωπαϊκών λαών, 6) Κοινωνιολογία 
του Δικαίου της Ερωπαϊκής Ολοκλήρωσης (διάρκειας τεσ¬ 
σάρων εξαμήνων). 

ΣΤ) Κλάδος Ποινικών και Εγκληματολογιών Επιστη¬ 
μών: 1) Ποινικό Δίκαιο, 2) Ποινική Δικονομία, 3) 
Εγκληματολογία - Σωφρονιστική, (διάρκειας τεσσάρων 
εξαμήνων), 4) Φιλοσοφία Ποινικού Δικαίου, 5) Ειδικοί Ποι¬ 
νικοί Νόμοι, 6) Οικονομικό Ποινικό Δίκαιο, 7) Διεθνές Ποι¬ 
νικό Δίκαιο, 8) Ποινικό Δίκαιο των ανηλίκων (διάρκειας 
τουλάχιστον δύο εξαμήνων). 

Το Κύριο επιστημονικό αντικείμενο επιλέγεται: 

Α) Για τον Κλάδο Αστικού, Αστικού Δικονομικού και Ερ¬ 
γατικού Δικαίου, μεταξύ των τριών αυτών μαθημάτων. 

Β) Για τον Κλάδο Δημοσίου Δικαίου και Πολιτικών Επι¬ 
στημών, μεταξύ των υπ’ αριθ. 1 - 4 μαθημάτων. 

Γ) Για τον Κλάδο Διεθνών Σπουδών, μεταξύ των οκτώ 
αυτών μαθημάτων. 

Δ) Για τον Κλάδο Εμπορικού και Οικονομικού Δικαίου, 
μεταξύ των πέντε αυτών μαθημάτων. 

Ε) Για τον Κλάδο Ιστορίας, Φιλοσοφίας και Κοινωνιολο- 
γίας του Δικαίου, μεταξύ των υπ' αριθ. 1-4 μαθημάτων. 

ΣΤ) Για τον Κλάδο Ποινικών και Εγκληματολογιών Επι¬ 
στημών, μεταξύ των υπ’ αριθ. 1 - 3 μαθημάτων. 

Επίσης πρέπει να παρακολουθήσουν δύο εξάμηνα ξέ¬ 
νης γλώσσας, επιλέγοντας μία από τις γλώσσες, αγγλική, 
γαλλική, γερμανική, ιταλική, στο πρώτο ή το δεύτερο έτος 
των σπουδών τους. 

Το αναλυτικό πρόγραμμα των μαθημάτων κάθε κύκλου, 
με τις ώρες διδασκαλίας και τους διδάσκοντες, ανακοινώ¬ 
νεται κατ’ έτος το μήνα Μάιο και εγκρίνεται από τη Σύ¬ 
γκλητο. 

Το κύριο επιστημονικό αντικείμενο και τα δύο κατ' έτος 
μαθήματα καθώς και το μάθημα της ξένης γλώσσας διδά-. 
σκονται επί μια ώρα εβδομαδιαίως που αντιστοιχεί σε μια 
διδακτική μονάδα κατά εξάμηνο. 

2. Η δήλωση επιλογής του κύριου επιστημονικού αντι¬ 
κειμένου διετούς διάρκειας, της ξένης γλώσσας, και των 
δύο μαθημάτων των δύο εξαμήνων του πρώτου έτους 
σπουδών γίνεται μαζί με την αίτηση εγγραφής του ενδια¬ 
φερομένου. Η δήλωση επιλογής των δύο μαθημάτων των 
δύο εξαμήνων του δεύτερου έτους σπουδών γίνεται κατά 
το μήνα Οκτώβριο.(ως την 31η Οκτωβρίου) πριν από την 
έναρξη των μαθημάτων του έτους τούτου. 

3. Αλλαγή του κύριου αντικειμένου ή των μαθημάτων 
μετά την έναρξη του ακαδημαϊκού έτους επιτρέπεται για 
εξαιρετικούς λόγους πριν λήξει το πρώτο εξάμηνο του μα¬ 
θήματος (μονοετούς ή διετούς διάρκειας), με απόφαση 
της Επιτροπής Μεταπτυχιακών Σπουδών, ύστερα από αί¬ 
τηση του ενδιαφερομένου και γνώμη των καθηγητών που 
διδάσκουν το κύριο αντικείμενο ή μάθημα που εγκαταλεί¬ 
πει τούτος και εκείνο με το οποίο επιθυμεί να το αντικατα¬ 
στήσει. 

4. Η διδασκαλία τόσο του κύριου επιστημονικού αντικει¬ 
μένου, όσο και των μαθημάτων διάρκειας δύο εξαμήνων, 
συνίσταται στην αντιμετώπιση σε βάθος ειδικών θεμάτων 
του κλάδου, είτε με ανάπτυξη από τον καθηγητή, είτε με 
τη μορφή διαλογικής συζήτησης, είτε με την εκπόνηση 
εργασιών, είτε με οποιαδήποτε άλλη μέθοδο ή τρόπο που 
μπορεί κατά την κρίση του καθηγητή να συμβάλλει στην 
επιστημονική έρευνα καλύτερα και να προκαλέσει τη σχε¬ 
τική έφεση του φοιτητή. 

5. Τα μαθήματα του Προγράμματος Μεταπτυχιακών 
Σπουδών του πρώτου επιπέδου διδάσκονται από καθηγη¬ 
τές ή αναπληρωτές καθηγητές ή επίκουρους καθηγητές ή 
ομότιμους καθηγητές του Τμήματος ή άλλων Τμημάτων 
του Πανεπιστημίου Θεσσαλονίκης ή άλλου Α.Ε.Ι., οι οποίοι 
διδάσκουν το αυτό αντικείμενο ή από επιστήμονες ανα¬ 
γνωρισμένου κύρους, που διαθέτουν εξειδικευμένες γνώ¬ 
σεις ή σχετική εμπειρία στο αντικείμενο του Προγράμμα¬ 
τος Μεταπτυχιακών Σπουδών. 

Η διδασκαλία των μαθημάτων του Προγράμματος Μετα¬ 
πτυχιακών Σπουδών ανατίθεται από τη Γ.Σ.Ε.Σ. του Τμή¬ 
ματος ύστερα από πρόταση της συνέλευσης των μελών 


Δ.Ε.Π. του αρμόδιου Τομέα. 

6. Με εισήγηση της Συνέλευσης των μελών Δ.Ε.Π. του 
Τομέα που διαβιβάζεται οτη Συντονιστική Επιτροπή Μετα¬ 
πτυχιακών Σπουδών για να διατυπώσει τη δική της πρό¬ 
ταση και με απόφαση της Γενικής Συνέλευσης Ειδικής 
Σύνθεσης του Τμήματος εντός του μηνός Οκτωβρίου ορί¬ 
ζεται ένα μέλος Δ.Ε.Π. του Τομέα από αυτά που τους έχει 
ανατεθεί μεταπτυχιακό έργο για την παρακολούθηση και 
τον έλεγχο της πορείας των σπουδών κάθε μεταπτυχια¬ 
κού φοιτητή του αντίστοιχου κλάδου, σύμφωνα με το άρ¬ 
θρο 12 παρ. 4α Ν. 2083/1992. 

Το μέλος Δ.Ε.Π. συνεργάζεται με τη Συντονιστική Επι¬ 
τροπή για την άσκηση της αρμοδιότητάς του αυτής. 

Αρθρο 5 

Ελεγχος σπουδών και επίδοσης 
των μεταπτυχιακών φοιτητών πρώτου επιπέδου. 

1. Την όλη εποπτεία των προγραμμάτων Μεταπτυχια¬ 
κών Σπουδών έχει η Συντονιστική Επιτροπή Μεταπτυχια¬ 
κών Σπουδών του Τμήματος, η οποία μεριμνά για την τή¬ 
ρηση του παρόντος κανονισμού και την εφαρμογή του 
προγράμματος και των επιμέρους προγραμμάτων των μα¬ 
θημάτων κάθε κλάδου σύμφωνα με τις διατάξεις του πα¬ 
ρόντος. Ανώτατο όργανο είναι η Γ ενική Συνέλευση Ειδικής 
Σύνθεσης του Τμήματος. 

2. Οι φοιτητές του Μεταπτυχιακού Προγράμματος 
Σπουδών πρέπει να παρακολουθούν τακτικά όλα τα μαθή¬ 
ματα του προγράμματος, τα οποία επέλεξαν σύμφωνα με 
το άρθρο 4 παρ. 1 του παρόντος και να μετέχουν ενεργώς 
στις συζητήσεις, ασκήσεις και ερευνητικές δραστηριότη¬ 
τες του προγράμματος του κλάδου που ακολουθούν. Η 
παρουσία τους ελέγχεται από τον διδάσκοντα και η επί¬ 
δοσή τους αξιολογείται διαρκώς από αυτόν, ενώ συμβου¬ 
λευτική αρμοδιότητα σ’ αυτή την αξιολόγηση έχει και το 
μέλος Δ.Ε.Π. που επιβλέπει τον φοιτητή σύμφωνα με το 
άρθρο 4 παρ. 6 του παρόντος αν την επίβλεψη δεν έχει 
αυτός που διδάσκει. 

3. Η τελική αξιολόγηση και βαθμολόγηση των μαθημά¬ 
των που διαρκούν δύο εξάμηνα γίνεται με προφορικές ή 
γραπτές εξετάσεις στο τέλος του δευτέρου εξαμήνου, τον 
μήνα Ιούνιο και σε δεύτερη περίοδο τον μήνα Σεπτέμβριο. 
Αν σε κάθε εξάμηνο του μαθήματος δίδαξε και διαφορετι¬ 
κός καθηγητής, στις εξετάσεις μετέχουν και οι δύο και 
βαθμολογούν παράλληλα, τελικός δε βαθμός είναι ο μέ¬ 
σος όρος των βαθμών των δύο καθηγητών. Συμβουλευτική 
αρμοδιότητα στην τελική αρμοδιότητα στην τελική αξιολό¬ 
γηση έχει το μέλος Δ.Ε.Π. που επιβλέπει τον Φοιτητή σύμ¬ 
φωνα με το άρθρο 4 παρ. 6 του παρόντος αν την επίβλεψη 
δεν έχει αυτός που διδάσκει. 

4. Η αξιολόγηση και βαθμολόγηση του κύριου επιστημο¬ 
νικού αντικειμένου που διδάσκεται σε διετή βάση (τέσ¬ 
σερα εξάμηνα) γίνεται δύο φορές, στο τέλος κάθε έτους 
(κάθε δύο εξαμήνων) τον μήνα Ιούνιο ή Σεπτέμβριο με τον 
τρόπο που ορίζεται στην προηγούμενη παράγραφο (3). 

5. Η τελική αξιολόγηση στο κύριο επιστημονικό αντικεί¬ 
μενο που επέλεξε ο φοιτητής γίνεται με την παρουσίαση 
της διπλωματικής εργασίας του τον μήνα Ιούνιο ή Σεπτέμ¬ 
βριο, την οποία εκπονεί το τελευταίο εξάμηνο των μετα- 
πτυχικών σπουδών του, από τριμελή εξεταστική επιτροπή 
στην οποία μετέχουν ο καθηγητής τουμαθήματος τούτου 
και άλλοι δύο καθηγητές του τομέα που διδάσκουν στο 
Πρόγραμμα Μεταπτυχιακών Σπουδών, μεταξύ των οποίων 

οπωσδήποτε αυτός που επιβλέπει τον φοιτητή σύμφωνα 
με το άρθρο 4 παρ. 6 του παρόντος. 

6. Στην τελική αξιολόγηση στο κύριο επιστημονικό αντι¬ 
κείμενο που επέλεξε ο φοιτητής μπορεί να προσέλθει 
μόνο αφού έχει περατώσει επιτυχώς όλες τις εξετάσεις σε 
όλα τα μαθήματα του προγράμματος του κλάδου που ακο¬ 
λουθεί, καθώς και τις εξετάσεις του δευτέρου έτους στο 
κύριο επιστημονικό του αντικείμενο. 

7 Αν ο φοιτητής δεν περάσει επιτυχώς τις εξετάσεις των 
μαθημάτων του πρώτου έτους (των δύο πρώτων εξαμή¬ 
νων) και τις εξετάσεις του πρώτου έτους στο κύριο επιστη¬ 
μονικό αντικείμενο που επέλεξε, ούτε κατά τη δεύτερη 
περίοδο του Σεπτεμβρίου, επαναλαμβάνει για ένα ακόμη 
έτος τα μαθήματα και τα δύο εξάμηνα του κύριου επιστη¬ 
μονικού αντικειμένου στα οποία απορρίφθηκε, ενώ κατο¬ 
χυρώνεται ο βαθμός του μαθήματος ή των μαθημάτων στα 
οποία επέτυχε. 

Αν και πάλι απορριφθεί, διαγράφεται από το Πρόγραμμα 
Μεταπτυχιακών Σπουδών. Ο φοιτητής που δεν προσήλθε 
στις εξετάσεις του Ιουνίου ούτε του Σεπτεμβρίου σε ένα ή 
περισσότερα μαθήματα, θεωρείται ότι απέτυχε στα μαθή¬ 
ματα αυτά, οπότε εφαρμόζονται αναλόγως τα οριζόμενα 
στο προηγούμενο εδάφιο αυτής της παραγράφου. Αν ο 
φοιτητής δεν προσέλθει στην τελική εξέταση όπου πα¬ 
ρουσιάζει τη διπλωματική του εργασία τον μήνα Ιούνιο ή αν 
απορριφθεί κατά την εξέταση αυτή, προσέρχεται ή επα¬ 
ναλαμβάνει την προσπάθειά του στην περίοδο του Σε- 
πτεμβρίου' Αν δεν προσέλθει ούτε σ’ αυτή την περίοδο ή 
αν απορριφθεί, προσέρχεται ή επαναλαμβάνει την εξέ¬ 
ταση τον επόμενο Ιούνιο. Αν και πάλι δεν προσέλθει ή 
απορριφθεί, προσέρχεται ή επαναλαμβάνει την εξέταση 
τον Σεπτέμβριο και για τελευταία φορά τον Δεκέμβριο του 
ίδιου έτους. 

Σε περίπτωση που δεν εμφανιστεί ή αποτύχει, απο¬ 
κλείεται από τη λήψη Μεταπτυχιακού Διπλώματος Ειδί¬ 
κευσης. 

Άρθρο 6 

Μεταπτυχιακό Δίπλωμα Ειδίκευσης. 

1. Το πρώτο επίπεδο σπουδών οδηγεί στη λήψη Μετα¬ 
πτυχιακού Διπλώματος Ειδίκευσης στους Κλάδους: 

α) Αστικού, Αστικού Δικονομικού και Εργατικού Δικαίου, 
β) Δημοσίου Δικαίου και Πολιτικών Επιστημών, 
γ) Διεθνών Σπουδών, 
δ) Εμπορικού και Οικονομικού Δικαίου, 
ε) Ιστορίας, Φιλοσοφίας και Κοινωνιολογίας του Δικαίου 
και 

στ) Ποινικών και Εγκληματολογιών Επιστημών. 

2. Ο φοιτητής, ο οποίος επέτυχε σε όλες τις εξετάσεις 
και στην τελική αξιολόγηση της διπλωματικής εργασίας 
στο κύριο επιστημονικό αντικείμενο του κλάδου Προγράμ¬ 
ματος Μεταπτυχιακών Σπουδών του πρώτου επιπέδου 
που ακολουθεί, λαμβάνει Μεταπτυχιακό Δίπλωμα Ειδί¬ 
κευσης στον κλάδο αυτόν. 

3. Βαθμός του Μεταπτυχιακού Διπλώματος Ειδίκευσης 
είναι ο μέσος όρος του βαθμού της διπλωματικής εργα¬ 
σίας κατά την τελική εξέταση και του μέσου όρου των βαθ¬ 
μών των δύο εξετάσεων στο κύριο επιστημονικό αντικεί¬ 
μενο και των τεσσάρων εξετάσεων στα λοιπά μαθήματα 
που παρακολούθησε ο φοιτητής. 

Η βαθμολογική κλίμακα είναι από το μηδέν έως το δέκα: 
άριστα (εννέα ή δέκα), λίαν καλώς (επτά ή οκτώ), καλώς 
(έξι), μετρίως (πέντε, τέσσερα, τρία) και κακώς (δύο, μο¬ 


νάδα ή μηδέν). 

Προβιβάσιμος βαθμός είναι το έξι και οι μεγαλύτεροι 
του. 

4. Ώσπου να καθοριστεί ενιαίος τύπος Μεταπτυχιακού 
Διπλώματος Ειδίκευσης στο Α.Π.Θ. εξακολουθεί να ισχύει 
για το Τμήμα Νομικής ο τύπος που ήδη υπάρχει. 

Άρθρο 7 

Πρόγραμμα - Λειτουργία - Ελεγχος 
Μεταπτυχιακών Σπουδών δευτέρου Επιπέδου 
(Διδακτορικά Δίπλωμα). 

1. Μετά την επιλογή των φοιτητών στο Πρόγραμμα Με¬ 
ταπτυχιακών Σπουδών δεύτερου επιπέδου για την απο¬ 
νομή Διδακτορικού Διπλώματος, σύμφωνα με τα οριζό¬ 
μενα στο άρθρο 2 παράγραφοι 10-12 του παρόντος, η 
Συμβουλευτική Επιτροπή, που ορίστηκε κατά το άρ. 12, 
προσδιορίζει για κάθε υποψήφιο διδάκτορα τα μαθήματα 
διάρκειας ενός ή δύο εξαμήνων που πρέπει να παρακο¬ 
λουθήσει κατά το έτος του δεύτερου επιπέδου Προγράμ¬ 
ματος Μεταπτυχιακών Σπουδών και καθορίζει σε συνερ¬ 
γασία μαζί του το θέμα της διδακτορικής του διατριβής. Τα 
μαθήματα αυτά υποδεικνύονται σε κάθε υποψήφιο διδά¬ 
κτορα από την 3μελή επιτροπή από τον κατάλογο μαθημά¬ 
των του πρώτου επιπέδου, ανάλογα με το θέμα της διδα¬ 
κτορικής διατριβής, και για τον κλάδο Ποινικών και Εγκλη¬ 
ματολογιών Επιστημών επί πλέον και από τα μαθήματα: 
Μεθοδολογία Ποινικού Δικαίου και Ποινική Δίκη - Δικαί¬ 
ωμα ακρόασης, ή και από άλλα ειδικά μαθήματα για υπο¬ 
ψηφίους του Β' κύκλου τα οποία θα ορίζουν οι Τομείς. 

2. Τα μαθήματα της προηγούμενης παραγράφου προ- 
διορίζονται ενόψει του θέματος της διατριβής, για την 
πληρέστερη και ολοκληρωμένη κατάρτιση του υποψηφίου 
διδάκτορα ενόψει της συγγραφής της, και δεν επιτρέπε¬ 
ται να είναι λιγότερα από δύο εξαμηνιαία μαθήματα (ή 
ενός διάρκειας δύο εξαμήνων) ούτε περισσότερα από 
τέσσερα εξαμηνιαία μαθήματα (ή δύο διάρκειας δύο εξα¬ 
μήνων ή ένα διάρκειας δύο εξαμήνων και δύο εξανηνιαία). 

Σε περίπτωση που οι μεταπτυχιακοί φοιτητές δευτέρου 
επιπέδου με συγγενές θέμα διατριβής είναι λιγότεροι των 
πέντε, η κατά την προηγούμενη παράγραφο υποχρέωση 
παρακολούθησης διδασκαλίας δυνατόν να αντικαταστα- 
θεί με συναντήσεις (σεμινάρια) του υποψηφίου διδάκτορα 
με τα μέλη της συμβουλευτικής επιτροπής ανά 1 δθήμερο, 
τα οποία του παρέχουν και το σχετικό «πιστοποιητικό πα¬ 
ρακολούθησης». 

3. Εφόσον το αντικείμενο της διατριβής έχει σχέση και 
με άλλον κλάδο, για τον οποίο υπάρχει αντίστοιχο Πρό¬ 
γραμμα Μεταπτυχιακών Σπουδών, ένα τουλάχιστον από 
τα παραπάνω μαθήματα πρέπει να ανήκει στα Προγράμ¬ 
ματα Μεταπτυχιακών Σπουδών του άλλου συναφούς προς 
το αντικείμενο της διατριβής κλάδου, έστω και αν αυτός 
διδάσκεται σε άλλα τμήματα του Πανεπιστημίου. 

4. Μετά την επιτυχή παρακολούθηση των μαθημάτων 
αυτών, ο υποψήφιος διδάκτορας παίρνει σχετικό «πιστο¬ 
ποιητικό παρακολούθησης» για κάθε μάθημα. Αφού συ¬ 
γκεντρώσει τα αντίστοιχα πιστοποιητικά, τα παραδίδει στη 
Συμβουλευτική Επιτροπή η οποία και βεβαιώνει ότι ο φοι¬ 
τητής ολοκλήρωσε την υποχρέωση παρακολούθησης μα¬ 
θημάτων. 

5. Όταν ολοκληρωθεί και η συγγραφή της διατριβής 
εντός της προθεσμίας του άρθρου 3 παράγραφος 4 του 
παρόντος, η Συμβουλευτική Επιτροπή με αίτησή της και 

σχετική Εισηγητική Έκθεση, όπου ενσωματώνεται και η 
βεβαίωση ολοκλήρωσης των υποχρεώσεων πρακολούθη- 
σης μαθημάτων του δεύτερου επιπέδου Προγράμματος 
Μεταπτυχιακών Σπουδών, ζητεί από τη Γενική Συνέλευση 
Ειδικής Σύνθεσης του Τμήματος τον ορισμό επταμελούς 
εξεταστικής επιτροπής. 

6. Η Γ ενική Συνέλευση Ειδικής Σύνθεσης, ύστερα από 
γνώμη της Συντονιστικής Επιτροπής Μεταπτυχιακών 
Σπουδών, ορίζει την εξεταστική επιτροπή, η οποία απαρτί¬ 
ζεται από επτά (7) μέλη Δ.Ε.Π. 

Στην εξεταστική επιτροπή συμμετέχουν τα τρία (3) μέλη 
της συμβουλευτικής επιτροπής και άλλα τέσσερα ειδικό¬ 
τητα με αυτή στην οποία εκπονεί ο υποψήφιος διδάκτο¬ 
ρας τη διατριβή του. Ορισμένα από τα τέσσερα (4) αυτά 
μέλη μπορεί να προέρχονται από άλλα τμήματα του Α.Π.Θ. 
ή άλλου Α.Ε.Ι. Ένα (1) μέλος από τα τέσσερα (4) μπορεί να 
είναι λέκτορας, εφόσον έχει συμπληρώσει τριετή θητεία ή 
είναι μόνιμος. Από τα επτά (7) μέλη της εξεταστικής επι¬ 
τροπής τρία (3) τουλάχιστον πρέπει να ανήκουν στη βαθ¬ 
μίδα του καθηγητή. 

Πρόεδρος της Επταμελούς Εξεταστικής Επιτροπής εί¬ 
ναι το αρχαιότερο από τα μέλη της, εφόσον είναι καθηγη¬ 
τής του Τμήματος Νομικής του Α.Π.Θ., αλλοιώς το αρχαιό¬ 
τερο από τα μέλη της Επιτροπής που ανήκει στο Δ.Ε.Π. 
του Τμήματος. 

7.0 υποψήφιος διδάκτορας υποβάλλει σε δώδεκα αντί¬ 
τυπα τη διατριβή του, από τα οποία ένα κατατίθεται στη 
Γραμματεία, ένα στον Τομέα όπου υπάγεται το γνωστικό 
αντικείμενο της διατριβής, δύο στη βιβλιοθήκη του Πανε¬ 
πιστημίου, ένα στο Εθνικό Ίδρυμα Ερευνών, και από ένα 
στα μέλη της Επταμελούς Εξεταστικής Επιτροπής. 

8. Η Επταμελής Εξεταστική Επιτροπή αφού μελετήσει 
το κείμενο της διατριβής ορίζει με απόφασή της την ημε¬ 
ρομηνία, την ώρα και τον τόπο της δημόσιας παρουσίασης 
και εξέτασης του υποψήφιου διδάκτορα. 

Η απόφαση αυτή γνωστοποιείται στον υποψήφιο και 
στο Τμήμα και ανακοινώνεται πέντε (5) τουλάχιστον μέρες 
πριν από την ημερομηνία της δημόσιας παρουσίασης. 

9. Η ανάπτυξη και παρουσίαση του θέματος γίνεται δη¬ 
μόσια ενώπιον της Επταμελούς Εξεταστικής Επιτροπής 
στην ημερομηνία που ορίστηκε κατά τα αναφερόμενα 
στην προηγούμενη παράγραφο. Μετά την ολοκλήρωση 
της ανάπτυξης του θέματος που δεν πρέπει να διαρκέσει 
περισσότερο από τριάντα λεπτά ούτε λιγότερο από δεκα¬ 
πέντε, και τις απαντήσεις του υποψηφίου σε σχετικές 
ερωτήσεις της Επταμελούς Εξεταστικής Επιτροπής, που 
δεν πρέπει να διαρκέσουν περισσότερο από μία ώρα, απο¬ 
χωρεί το ακροατήριο και ο υποψήφιος και ακολουθεί η 
διαδικασία αξιολόγησής του και τελικής κρίσης της διατρι¬ 
βής του από την Επταμελή Εξεταστική Επιτροπή. 

10. Η Επταμελής Εξεταστική Επιτροπή κρίνει το πρωτό¬ 
τυπο του περιεχομένου της διατριβής και την ουσιαστική 
συμβολή της στην επιστήμη, καθώς και την επάρκεια του 
υποψηφίου στο γνωστικό αντικείμενο της διατριβής. Για 


την έγκριση της διδακτορικής διατριβής απαιτείται η σύμ¬ 
φωνη γνώμη των πέντε τουλάχιστον μελών της Επταμε¬ 
λούς Εξεταστικής Επιτροπής. 

Η διατριβή βαθμολογείται κατά την ισχύουσα κλίμακα: 
«άριστα», «λίαν καλώς» και «καλώς». 

11. Μετά την έγκριση συντάσσεται πρακτικό για τη δια¬ 
δικασία και το αποτέλεσμα κρίσης της διατριβής, υπογρα- 
φόμενο από όλα τα μέλη της εξεταστικής επιτροπής, και 
την επομένη ο Πρόεδρός της το διαβιβάζει στη Γ ενική Συ¬ 
νέλευση Ειδικής Σύνθεσης του Τμήματος. 

12. Η Γ ενική Συνέλευση Ειδικής Σύνθεσης του Τμήμα¬ 
τος, αφού διαβαστεί από τον Πρόεδρό της σε δημόσια συ¬ 
νεδρίαση το πρακτικό της εξεταστικής επιτροπής, αναγο¬ 
ρεύει τον υποψήφιο σε διδάκτορα. Στη συνεδρίαση αυτή 
της Γ ενικής Συνέλευσης Ειδικής Σύνθεσης παρίσταται και 
ο Πρύτανης ή ένας από τους Αντιπρυτάνεις του Πανεπι¬ 
στημίου. Ώσπου να καθιερωθεί ενιαίος τύπος για όλα τα 
διδακτορικά διπλώματα του Α.Π.Θ., το Διδακτορικό Δί¬ 
πλωμα της Νομικής έχει τον τύπο που σήμερα ισχύει. 

Άρθρο 8 

Τα μέλη του Δ.Ε.Π. του Τμήματος μας που μπορούν να 
απασχοληθούν στο Π.Μ.Σ. είναι πενήντα πέντε και επαρ¬ 
κούν. Τα μέλη του Ε.Ε.Π. (δάσκαλοι ξένων γλωσσών) που 
θα απασχοληθούν με τη διδασκαλία της ξένης γλώσσας εί¬ 
ναι πέντε και επαρκούν. 

Άρθρο 9 

Για το Π.Μ.Σ. χρησιμοποιείται η υλικοτεχνική υποδομή 
του Τμήματος Νομικής η οποία και επαρκεί. 

Το ετήσιο κόστος λειτουργίας του Π.Μ.Σ. περιλαμβάνε¬ 
ται στο ετήσιο κόστος λειτουργίας του Τμήματος Νομικής 
και καλύπτεται από την ετήσια χρηματοδότηση του Τμή¬ 
ματος Νομικής. 

Άρθρο 10 

Το Π.Μ.Σ. θα λειτουργήσει τουλάχιστον για έξι έτη μετά 
την πάροδο των οποίων είναι δυνατό να αναθεωρηθεί. 

Άρθρο 11 

Μεταβατικές Διατάξεις. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

